Meanwhile, on March 22nd the People's Bank of China recently increased the rate on 7-day reverse repurchase agreements to 2.55 percent from 2.50 percent. NIEs economies mostly accelerated from the previous quarter. The Singapore and Hong Kong economies expanded by 4.3 and 4.7 percent, accelerating from 3.6 and 3.4 percent in the previous quarter, respectively.
เศรษฐกิจจีน ขยายตัวร้อยละ 6.8 เท่ากับไตรมาสก่อนหน้า โดยได้รับแรงสนับสนุนหลักจากการขยายตัว ในเกณฑ์ดีของการผลิตภาคอุตสาหกรรมและภาคบริการ โดยเฉพาะในกลุ่มอุตสาหกรรมเทคโนโลยีระดับสูงและการบริการด้านเทคโนโลยีข้อมูลข่าวสาร รวมทั้งการส่งออกที่ยังคงขยายตัวเร่งขึ้นและสูงสุดในรอบ 20 ไตรมาส เช่นเดียวกับการบริโภคภายในประเทศที่ยังขยายตัวอย่างแข็งแกร่ง แม้ว่าการลงทุนในสินทรัพย์ถาวรจะชะลอตัวลงอย่างต่อเนื่องตามมาตรการปรับสมดุลโครงสร้างเศรษฐกิจ รวมทั้งมาตรการควบคุมความเสี่ยงด้านการเงินและระดับหนี้สินภาคธุรกิจที่ยังอยู่ในระดับสูงที่ร้อยละ 162.5 ต่อ GDP ส่วนทุนสํารองระหว่างประเทศยังเพิ่มขึ้นอย่างต่อเนื่องเป็น 3 ,142.8 พันล้านดอลลาร์ สรอ. ณ สิ้นเดือนมีนาคม 2561 เทียบกับ 3,139.9 พันล้านดอลลาร์ สรอ. ณ สิ้นไตรมาสที่สี่ของปี 2560 สอดคล้องกับค่าเงินหยวนที่แข็งค่าขึ้นจาก ไตรมาสก่อนหน้าร้อยละ 4.2 และการปรับเพิ่มอัตราดอกเบี้ยซื้อคืนพันธบัตร ( reverse repo) ประเภทอายุ 7 วัน จากร้อยละ 2.50 เป็นร้อยละ 2.55 ของธนาคารกลางจีน เศรษฐกิจกลุ่มประเทศอุตสาหกรรมใหม่ (NIEs) ส่วนใหญ่ขยายตัวเร่งขึ้นจากไตรมาสก่อนหน้า โดยเศรษฐกิจสิงคโปร์และฮ่องกงขยายตัวร้อยละ 4.3 และร้อยละ 4.7 เร่งขึ้นจากร้อยละ 3.6 และร้อยละ 3.4 ในไตรมาสก่อนหน้า ตามลําดับ ตามการส่งออกและการผลิตภาคอุตสาหกรรมที่ขยายตัวในเกณฑ์สูง